Likumprojekts

**Grozījumi likumā "Par nekustamā īpašuma ierakstīšanu zemesgrāmatās"**

Izdarīt likumā "Par nekustamā īpašuma ierakstīšanu zemesgrāmatās" (Latvijas Republikas Saeimas un Ministru Kabineta Ziņotājs, 1997, 5. nr.; 1999, 14. nr.; 2001, 1. nr.; Latvijas Vēstnesis, 2008, 4. nr.; 2014, 228. nr.) šādus grozījumus:

1. Izteikt 4. panta otro teikumu šādā redakcijā:

"Zemesgrāmatu nodaļas tiesnesis nekustamā īpašuma ierakstīšanai nepieciešamo zemes robežu plānu un informāciju par ēkas (būves) kadastrālo uzmērīšanu vai ēkas (būves) reģistrāciju Nekustamā īpašuma valsts kadastra informācijas sistēmā (turpmāk – Kadastra informācijas sistēma), ja kadastra darbības reglamentējošie normatīvie akti neparedz veikt ēkas (būves) kadastrālo uzmērīšanu, iegūst Kadastra informācijas sistēmā."

2. Papildināt 11. pantu pēc vārda "zemesgrāmatā" ar vārdiem "ievērojot Zemesgrāmatu likumā noteiktās prasības".

Likums stājas spēkā 2019. gada 30. jūnijā.

Tieslietu ministrs

Dzintars Rasnačs